CELEX: 62017CN0093
Language: hu
Date: 2017-02-22 00:00:00
Title: C-93/17. sz. ügy: 2017. február 22-én benyújtott kereset – Európai Bizottság kontra Görög Köztársaság

24.4.2017   
            
            
               HU
            
            
               Az Európai Unió Hivatalos Lapja
            
            
               C 129/10
            
         2017. február 22-én benyújtott kereset – Európai Bizottság kontra Görög Köztársaság
   (C-93/17. sz. ügy)
   (2017/C 129/12)
   Az eljárás nyelve: görög
   
      Felek
   
   
      Felperes: Európai Bizottság (képviselők: A. Bouchagiar és B. Stromsky)
   
      Alperes: Görög Köztársaság
   
      Kereseti kérelmek
   
   
               —
            
            
               állapítsa meg, hogy a Görög Köztársaság – mivel nem fogadta el a C-485/10. sz., Bizottság kontra Görögország ügyben a Bíróság által 2012. június 28-án hozott ítélet (EU:C:2012:395) végrehajtásához szükséges intézkedéseket – nem teljesítette az említett ítélet és az EUMSZ 260. cikk (1) bekezdése alapján rá háruló kötelezettségeket;
            
         
               —
            
            
               kötelezze a Görög Köztársaságot, hogy a C-485/10. sz. ügyben 2012. június 28-án hozott ítéletében foglaltak végrehajtásával kapcsolatos késedelem minden egyes napjára fizessen meg a Bizottságnak „az Európai Unió saját forrásai” számlára a jelen ügyben való határozathozatal napjától a 2012. június 28-i ítéletnek való megfelelés napjáig napi 34 974 euró kényszerítő bírságot;
            
         
               —
            
            
               kötelezze a Görög Köztársaságot, hogy fizessen meg a Bizottságnak „az Európai Unió saját forrásai” számlára egy átalányösszeget, amelynek összege 3 828 euró napi összeg, valamint a 2012. június 28-i ítélet kihirdetésének napja és a jogsértés abbahagyásának napja, illetve – ennek hiánya esetén – a jelen ügyben hozott ítélet kihirdetésének napja között eltelt napok számának szorzatából adódik;
            
         
               —
            
            
               a Görög Köztársaság-t kötelezze a költségek viselésére.
            
         
      Jogalapok és fontosabb érvek
   
   2008. július 2-án az Európai Bizottság elfogadta a Görögország által a Hellenic Shipyards AE vállalat javára nyújtott C 16/04 (ex NN 29/04, CP 71/02 és CP 133/05) támogatásról szóló 2009/610/EK határozatot. Ebben a határozatban a Bizottság megállapította, hogy a Hellenic Shipyards javára nyújtott bizonyos támogatások összeegyeztethetetlenek a belső piaccal, és elrendelte azok visszatéríttetését, valamint az állami támogatások teljes visszatéríttetéséig kiszámított kamat megfizetését.
   2010. október 8-án a Bizottság az EUMSZ 108. cikk (2) bekezdésének megsértése miatt keresetet indított a Bíróság előtt (C-485/10. sz. ügy). 2012. június 28-án a Bíróság megállapította, hogy a Görög Köztársaság – mivel az előírt határidőn belül nem tette meg a bizottsági határozat végrehajtásához szükséges valamennyi intézkedést, és mivel az előírt határidőn belül nem terjesztette a Bizottság elé az e határozat 19. cikkében felsorolt információkat – nem teljesítette az említett határozat 2., 3., 5., 6., 8., 9., valamint 11–19. cikkéből eredő kötelezettségeit.
   A Görög Köztársaság – mivel nem fogadta el a Bíróság 2012. június 28-án hozott ítéletének végrehajtásához szükséges intézkedéseket – megsértette az említett ítéletből és az Európai Unió működéséről szóló szerződés 260. cikkének (1) bekezdéséből eredő kötelezettségeit.